hippocrates-et-corpus-hippocraticum.de-morbis-popularibus-epidemiae 3.17.13
Ἄῤῥωστος τρισκαιδέκατος . Ἀπολλώνιος ἐν Ἀβδήροισιν ὀρθοστάδην ὑπεφέρετο χρόνον πουλύν . Ἦν δὲ μεγαλόσπλαγχνος , καὶ περὶ ἧπαρ ξυνήθης ὀδύνη χρόνον πουλὺν παρείπετο , καὶ δὴ τότε καὶ ἰκτερώδης ἐγένετο · φυσώδης · χροιῆς τῆς ὑπολεύκου . Φαγὼν δὲ , καὶ πιὼν ἀκαιρότερον βόειον , ἐθερμάνθη σμικρὰ τὸ πρῶτον , κατεκλίθη · γάλαξι δὲ χρησάμενος ἑφθοῖσι καὶ ὠμοῖσι , πολλοῖσιν , αἰγείοισι καὶ μηλείοισι , καὶ διαίτῃ κακῇ , πάντων αἱ βλάβαι μεγάλαι · οἵ τε γὰρ πυρετοὶ παρωξύνθησαν , κοιλίη τε τῶν προσενεχθέντων οὐδὲν διέδωκεν ἄξιον λόγου , οὖρά τε λεπτὰ καὶ ὀλίγα διῄει , ὕπνοι τε οὐκ ἐνῆσαν · ἐμφύσημα κακόν · πουλὺ δίψος · κωματώδης · ὑποχονδρίου δεξιοῦ ἔπαρμα ξὺν ὀδύνῃ · ἄκρεα πάντοθεν ὑπόψυχρα · σμικρὰ παρέλεγεν · λήθη πάντων , ὅ τι λέγοι · παρεφέρετο . Περὶ δὲ τεσσαρεσκαιδεκάτην , ἀφ᾿ ἧς ῥιγώσας ἀπεθερμάνθη καὶ κατεκλίθη , ἐξεμάνη · βοὴ , ταραχὴ , λόγοι πολλοὶ , καὶ πάλιν ἵδρυσις , καὶ τὸ κῶμα τηνικαῦτα προσῆλθεν · μετὰ δὲ ταῦτα κοιλίη ταραχώδης , πολλοῖσι , χολώδεσιν , ἀκρήτοισι , ὠμοῖσιν · οὖρα μέλανα , σμικρὰ , λεπτά · πουλλὴ δυσφορίη · τὰ τῶν διαχωρημάτων ποικίλως · ἢ γὰρ μέλανα καὶ σμικρὰ καὶ ἰώδεα , ἢ λιπαρὰ καὶ ὠμὰ καὶ δακνώδεα · κατὰ δὲ χρόνους ἐδόκεε καὶ γαλακτώδεα διδόναι . Περὶ δὲ εἰκοστὴν τετάρτην , διὰ παρηγορίης · τὰ μὲν ἄλλα ἐπὶ τῶν αὐτῶν · σμικρὰ δὲ κατενόησεν · ἐξ οὗ δὲ κατεκλίθη , οὐδενὸς ἐμνήσθη , πάλιν δὲ ταχὺ παρενόει · ὥρμητο πάντα ἐπὶ τὸ χεῖρον . Περὶ δὲ τριηκοστὴν , πυρετὸς ὀξύς · διαχωρήματα πουλλὰ , λεπτά · παράληρος · ἄκρεα ψυχρά · ἄφωνος . Τριηκοστῇ τετάρτῃ , ἀπέθανεν . Τουτέῳ διὰ τέλεος , ἐξ οὗ καὶ ἐγὼ οἶδα , κοιλίη ταραχώδης · οὖρα λεπτὰ , μέλανα · κωματώδης · ἄγρυπνος · ἄκρεα ψυχρά · παράληρος διὰ τέλεος . Φρενιτικός .
Lemmas: ἄρρωστος τρισκαιδέκατος . Ἀπολλώνιος ἐν Ἄβδηρα ὀρθοστάδην ὑποφέρω χρόνος πολύς . εἰμί δέ μεγαλόσπλαγχνος , καί περί ἧπαρ συνήθης ὀδύνη χρόνος πολύς παρέπομαι , καί δή τότε καί ἰκτερώδης γίγνομαι · φυσώδης · χροιά ὁ ὑπόλευκος . ἐσθίω δέ , καί πίνω ἄκαιρος βόειος , θερμαίνω μικρός ὁ πρῶτος , κατακλίνω · γάλα δέ χράω ἑφθός καί ὠμός , πολύς , αἴγειος καί μήλειος , καί δίαιτα κακός , πᾶς ὁ βλάβη μέγας · ὁ τε γάρ πυρετός παροξύνω , κοιλία τε ὁ προσφέρω οὐδείς διαδίδωμι ἄξιος λόγος , οὖρον τε λεπτός καί ὀλίγος διέρχομαι , ὕπνος τε οὐ ἔνειμι · ἐμφύσημα κακός · πολύς δίψος · κωματώδης · ὑποχόνδριος δεξιός ἔπαρμα σύν ὀδύνη · ἄκρις πάντοθεν ὑπόψυχρος · μικρός παραλέγω · λήθη πᾶς , ὅς τις λέγω · παραφέρω . περί δέ τεσσαρεσκαιδέκατος , ἀπό ὅς ῥιγόω ἀποθερμαίνω καί κατακλίνω , ἐκμαίνω · βοή , ταραχή , λόγος πολύς , καί πάλιν ἵδρυσις , καί ὁ κῶμα τηνικαῦτα προσέρχομαι · μετά δέ οὗτος κοιλία ταραχώδης , πολύς , χολώδης , ἄκρατος , ὠμός · οὖρον μέλας , μικρός , λεπτός · πολύς δυσφορία · ὁ ὁ διαχώρημα ποικίλος · ἤ γάρ μέλας καί μικρός καί ἰώδης , ἤ λιπαρός καί ὠμός καί δακνώδης · κατά δέ χρόνος δοκέω καί γαλακτώδης δίδωμι . περί δέ εἰκοστός τέταρτος , διά παρηγορία · ὁ μέν ἄλλος ἐπί ὁ αὐτός · μικρός δέ κατανοέω · ἐκ ὅς δέ κατακλίνω , οὐδείς μιμνῄσκω , πάλιν δέ ταχύς παρανοέω · ὁρμάω πᾶς ἐπί ὁ κακός . περί δέ τριακοστός , πυρετός ὀξύς · διαχώρημα πολύς , λεπτός · παράληρος · ἄκρις ψυχρός · ἄφωνος . τριακοστός τέταρτος , ἀποθνῄσκω . τούτεος διά τέλος , ἐκ ὅς καί ἐγώ οἶδα , κοιλία ταραχώδης · οὖρον λεπτός , μέλας · κωματώδης · ἄγρυπνος · ἄκρις ψυχρός · παράληρος διά τέλος . φρενιτικός .